یئنی نوع کروناویروس اپیدمیسی سببیندن ایندییه‌دک حیاتینی ایتیرنلرین سایی 674 مینی کئچیب. ویروسا یولوخان‌لارین سایی 17 میلیون 407 اولوب. دونیادا کروناویروس انفکسیونوندان معالیجه اولونا‌راق ساغالان اینسان‌لارین سایی ایسه 10 میلیونو کئچیب.
اپیدمی سببیله 91 مین 263 اینسانین اؤلدوگو برزیل-ده 2 میلیون 610 مین 102 اینسانا ایسه ویروس یولوخوب. ویروسون یولوخدوغو اینسان‌لارا پرزیدنت ژائیر بولسونارونین حیات یولداشی میشل بولسونارو دا داخیل‌دیر. میشل بولسونارونون ساغلیغی‌نین یاخشی اولدوغو و اونا لازیمی معالیجه اصول‌لاری‌نین تطبیق ائدیله‌جگی بیلدیریلیب.
فرانسا-دا سون 24 ساعاتدا اپیدمی سببیله داها 16 نفرین اؤلمه سیله اؤلکه‌ده ویروس‌دان هلاک اولان‌لارین سایی 30 مین 254 اولوب. فرانسا-دا کروناویروسا یولوخان اینسان‌لارین سایی مین ایسه 1377 آرتا‌راق 216 مین 110 نفره چاتیب.
بو آرادا، آوروپادا یئنی نوع کروناویروسون یئنی‌دن یاییلماسی‌نین سببی آچیقلانیب.
آوروپا و قوزیی یاریم کوره‌سی‌نین بیر سیرا اؤلکه‌لرینده"کووید-19"ا یئنی یولوخما‌لار گنج‌لرین یای دؤورونده ساییق‌لیغی آزالتما‌لاری ایله باغلی‌دیر.
بو باره‌ده دونیا ساغلیق تشکیلاتی‌نین باش دیرئکتورو تدروس آدهانوم بیلدیریب.
تدروس آدهانوم "فاکت‌لار گؤستریر کی، انفکسیونا کوتلوی یولوخما‌لار بعضی اؤلکه‌لرده گنج اینسان‌لارین قوزیی یاریم کوره‌سینده یای مؤوسومو زامانی اؤز ساییق‌لیق‌لارینی ضعیفلتمه‌لری نتیجه‌سینده آرتیب" دئییب.
